CELEX: 32019D0314
Language: sk
Date: 2019-02-21 00:00:00
Title: Vykonávacie rozhodnutie Komisie (EÚ) 2019/314 z 21. februára 2019 o schválení technológie použitej vo vysokoúčinnom motor-generátore s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V na používanie v konvenčných spaľovacích motoroch a určitých hybridných osobných automobiloch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Text s významom pre EHP)

22.2.2019   
               
               
                  SK
               
               
                  Úradný vestník Európskej únie
               
               
                  L 51/42
               
            
         VYKONÁVACIE ROZHODNUTIE KOMISIE (EÚ) 2019/314
         z 21. februára 2019
         o schválení technológie použitej vo vysokoúčinnom motor-generátore s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V na používanie v konvenčných spaľovacích motoroch a určitých hybridných osobných automobiloch ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 443/2009 z 23. apríla 2009, ktorým sa stanovujú emisné normy osobných automobilov ako súčasť integrovaného prístupu Únie na zníženie emisií CO2 z osobných automobilov (1), a najmä na jeho článok 12 ods. 4,
         keďže:
         
                     (1)
                  
                  
                     Dodávateľ SEG Automotive Germany GmbH predložil 14. mája 2018 žiadosť o schválenie vysokoúčinného motor-generátora s napätím 48 V (BRM) v spojení s konvertorom typu DC/DC s napätím 48 V/12 V pre kategóriu vozidiel M1 ako ekologickej inovácie. Žiadosť bola posúdená v súlade s článkom 12 nariadenia (ES) č. 443/2009 a vykonávacím nariadením Komisie (EÚ) č. 725/2011 (2).
                  
               
                     (2)
                  
                  
                     Motor-generátor s napätím 48 V je reverzačné zariadenie, ktoré môže fungovať buď ako elektrický motor konvertujúci elektrickú energiu na mechanickú energiu alebo ako generátor konvertujúci mechanickú energiu na elektrickú energiu ako štandardný alternátor. Predložená žiadosť sa týka funkcie generátora, ktorú plní daná súčiastka.
                  
               
                     (3)
                  
                  
                     Žiadateľ navrhol dve rozdielne metodiky na stanovenie celkovej účinnosti systému, v ktorých sa účinnosť motor-generátora s napätím 48 V spája s účinnosťou konvertora typu DC/DC s napätím 48 V/12 V. Cieľom prvej metódy je výpočet účinnosti motor-generátora s napätím 48 V a konvertora typu DC/DC s napätím 48 V/12 V samostatne, zatiaľ čo cieľom druhej metódy je výpočet účinnosti motor-generátora s napätím 48 V v spojení s konvertorom typu DC/DC s napätím 48 V/12 V (kombinovaná metóda). Oba skúšobné postupy sú v súlade s technickými usmerneniami na prípravu žiadostí o schválenie inovačných technológií podľa nariadenia (ES) č. 443/2009. V porovnaní so skúšobnou metódou vymedzenou vo vykonávacom rozhodnutí Komisie (EÚ) 2017/785 (3) o schválení efektívnych 12-voltových motor-generátorov, skúšobné metodiky v prípade motor-generátorov s napätím 48 V zahŕňajú rozdielne napätie a skúšobný prúd s cieľom zohľadniť špecifiká daného motor-generátora.
                  
               
                     (4)
                  
                  
                     Z informácií uvedených v žiadosti preukázateľne vyplýva, že v prípade oboch navrhovaných prípadových štúdií boli splnené podmienky a kritériá uvedené v článku 12 nariadenia (ES) č. 443/2009 a v článkoch 2 a 4 vykonávacieho nariadenia (EÚ) č. 725/2011. Preto by sa mal vysokoúčinný motor-generátor s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V namontovaný do vozidiel kategórie M1 schváliť ako ekologická inovácia.
                  
               
                     (5)
                  
                  
                     Je vhodné schváliť skúšobné metodiky na stanovenie úspor CO2 získaných vďaka vysokoúčinnému motor-generátoru s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V. Na účely stanovenia osobitných emisných noriem daného výrobcu podľa nariadenia (ES) č. 443/2009 možno zohľadniť len úspory emisií certifikované na základe jednej z dvoch skúšobných metodík stanovených v tomto rozhodnutí.
                  
               
                     (6)
                  
                  
                     S cieľom stanoviť úspory CO2 získané vďaka vysokoúčinnému motor-generátoru s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V, je potrebné stanoviť referenčnú technológiu, na základe ktorej by sa mala hodnotiť účinnosť funkcie generátora. Vzhľadom na odborný posudok je vhodné za referenčnú technológiu, ktorá sa má použiť na účely stanovenia úspor emisií CO2 na základe tohto rozhodnutia, považovať alternátor so 67 % účinnosťou.
                  
               
                     (7)
                  
                  
                     V prípade hybridných vozidiel kategórie M1 skúšobné metodiky vychádzajú z určitých podmienok platných len pre vozidlá, pri ktorých je povolené používať neupravované merania, ako sú spotreba paliva alebo emisie CO2 merané počas skúšky typu 1, ako sa stanovuje v prílohe 8 k predpisu EHK OSN č. 101. Rozsah pôsobnosti tohto rozhodnutia sa preto vzťahuje na všetky motory s vnútorným spaľovaním vo vozidlách kategórie M1, obmedzuje sa však len na určité hybridné vozidlá kategórie M1.
                  
               
                     (8)
                  
                  
                     Úspory CO2 získané vďaka vysokoúčinnému motor-generátoru s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V možno čiastočne preukázať skúškou uvedenou v prílohe XII k nariadeniu Komisie (ES) č. 692/2008 (4). Preto je potrebné zabezpečiť, aby sa v rámci skúšobnej metodiky pre úspory CO2 získané vďaka motor-generátoru zohľadnilo toto čiastočné pokrytie.
                  
               
                     (9)
                  
                  
                     Ak orgán typového schválenia zistí, že vysokoúčinný motor-generátor s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V nespĺňa podmienky na certifikáciu, žiadosť o certifikáciu úspor by sa mala zamietnuť.
                  
               
                     (10)
                  
                  
                     Toto rozhodnutie by sa malo uplatňovať do roku 2020 (vrátane) s prihliadnutím na skúšobný postup uvedený v prílohe XII k nariadeniu (ES) č. 692/2008. S účinnosťou od 1. januára 2021 sa inovačné technológie majú posudzovať s prihliadnutím na skúšobný postup stanovený v nariadení Komisie (EÚ) 2017/1151 (5).
                  
               
                     (11)
                  
                  
                     Na účely stanovenia všeobecného kódu ekologickej inovácie, ktorý sa má používať v predmetnej dokumentácii typového schválenia podľa príloh I, VIII a IX k smernici Európskeho parlamentu a Rady 2007/46/ES (6), by sa mal špecifikovať individuálny kód, ktorý sa má používať pri inovačnej technológii pre účinný motor-generátor s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V,
                  
               PRIJALA TOTO ROZHODNUTIE:
         
            Článok 1
            Schválenie
            Technológia použitá vo vysokoúčinnom motor-generátore s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V sa schvaľuje ako inovačná technológia v zmysle článku 12 nariadenia (ES) č. 443/2009 za predpokladu, že touto inovačnou technológiou sú vybavené vozidlá kategórie M1 s motorom s vnútorným spaľovaním alebo hybridné vozidlá kategórie M1, v prípade ktorých sú splnené podmienky uvedené v bodoch 6.3.2 ods. 2 alebo 3 prílohy 8 k predpisu EHK OSN č. 101.
         
         
            Článok 2
            Vymedzenie pojmov
            Na účely tohto rozhodnutia motor-generátor s napätím 48 V je reverzačné zariadenie, ktoré môže fungovať buď ako elektrický motor konvertujúci elektrickú energiu na mechanickú energiu alebo ako generátor konvertujúci mechanickú energiu na elektrickú energiu ako štandardný alternátor. Toto rozhodnutie sa týka funkcie generátora, ktorú plní daná súčiastka.
         
         
            Článok 3
            Žiadosť o certifikáciu úspor emisií CO2
            
            
               1.   Výrobca môže požiadať o certifikáciu úspor emisií CO2 získaných vďaka jednému alebo viacerých vysokoúčinných motor-generátorov s napätím 48 V (BRM) spoločnosti SEG Automotive Germany GmbH v spojení s konvertormi typu DC/DC s napätím 48 V/12 V určených na používanie vo vozidlách kategórie M1, ktoré spĺňajú podmienky stanovené v článku 1.
            
            
               2.   K žiadosti o certifikáciu úspor získaných vďaka jednému alebo viacerých vysokoúčinných motor-generátorov s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V sa pripojí nezávislé osvedčenie o overení, ktorým sa potvrdzuje dosiahnutie prahovej hodnoty úspor CO2 vo výške 1 g CO2/km uvedenej v článku 9 vykonávacieho nariadenia (EÚ) č. 725/2011.
            
            
               3.   Ak orgán typového schválenia zistí, že motor-generátor v spojení s konvertorom alebo motor-generátory v spojení s konvertormi sú namontované vo vozidlách, v prípade ktorých nie sú splnené podmienky stanovené v článku 1, alebo ak úspory emisií CO2 nedosahujú prahovú hodnotu uvedenú v článku 9 ods. 1 vykonávacieho nariadenia (EÚ) č. 725/2011, žiadosť o certifikáciu zamietne.
            
         
         
            Článok 4
            Certifikácia úspor emisií CO2
            
            
               1.   Zníženie emisií CO2 vďaka používaniu vysokoúčinného motor-generátora s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V sa stanoví pomocou jednej z dvoch metodík uvedených v prílohe.
            
            
               2.   Ak v súvislosti s jednou verziou vozidla výrobca žiada o certifikáciu úspor emisií CO2 získaných vďaka viac ako jednému vysokoúčinnému motor-generátoru s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V, orgán typového schválenia stanoví, ktorý zo skúšaných motor-generátorov v spojení s konvertormi prináša najnižšie úspory emisií CO2 a uvedené úspory zaznamená v príslušnej dokumentácii typového schválenia. Daná hodnota sa uvedie aj v osvedčení o zhode v súlade s článkom 11 ods. 2 vykonávacieho nariadenia (EÚ) č. 725/2011.
            
            
               3.   Orgán typového schválenia zaeviduje osvedčenie o overení a výsledky skúšky, na základe ktorej sa stanovili úspory, a tieto informácie na požiadanie sprístupní Komisii.
            
         
         
            Článok 5
            Kód ekologickej inovácie
            Pri odkaze na toto rozhodnutie v súlade s článkom 11 ods. 1 vykonávacieho nariadenia (EÚ) č. 725/2011 sa v dokumentácii typového schválenia uvedie kód ekologickej inovácie č. 27.
         
         
            Článok 6
            Uplatniteľnosť
            Toto rozhodnutie sa uplatňuje do 31. decembra 2020.
         
         
            Článok 7
            Nadobudnutie účinnosti
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 21. februára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 140, 5.6.2009, s. 1.
         
            (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO 2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
         
            (3)  Vykonávacie rozhodnutie Komisie (EÚ) 2017/785 z 5. mája 2017 o schválení efektívnych 12-voltových motor-generátorov na použitie v osobných automobiloch s konvenčným spaľovacím motorom ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 118, 6.5.2017, s. 20).
         
            (4)  Nariadenie Komisie (ES) č. 692/2008 z 18. júla 2008, ktorým sa vykonáva, mení a dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel (Ú. v. EÚ L 199, 28.7.2008, s. 1).
         
            (5)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie Komisie (ES) č. 692/2008 (Ú. v. EÚ L 175, 7.7.2017, s. 1).
         
            (6)  Smernica Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica) (Ú. v. EÚ L 263, 9.10.2007, s. 1).
      
      
         
            PRÍLOHA
            
               Metodika stanovenia úspor emisií CO2 získaných vďaka vysokoúčinnému motor-generátoru s napätím 48 V (BRM) spoločnosti SEG Automotive Germany GmbH v spojení s konvertorom typu DC/DC s napätím 48 V/12 V, ktorým sú vybavené vozidlá v súlade s podmienkami stanovenými v článku 1
            
            1.   ÚVOD
            Na účely stanovenia zníženia emisií CO2, ktoré možno pripísať použitiu funkcie generátora vo vysokoúčinnom motor-generátore s napätím 48 V (BRM) spoločnosti SEG Automotive Germany GmbH (ďalej len „motor-generátor s napätím 48 V“ alebo „motor-generátor“) v spojení s konvertorom typu DC/DC s napätím 48 V/12 V, ktorý je určený na použitie vo vozidlách v súlade s podmienkami stanovenými v článku 1, treba špecifikovať:
            
                        1.
                     
                     
                        skúšobné podmienky;
                     
                  
                        2.
                     
                     
                        skúšobné zariadenie;
                     
                  
                        3.
                     
                     
                        postup stanovenia celkovej účinnosti;
                     
                  
                        4.
                     
                     
                        postup stanovenia úspor CO2;
                     
                  
                        5.
                     
                     
                        postup stanovenia neistoty úspor CO2.
                     
                  Na stanovenie úspor emisií CO2 možno použiť dve alternatívne metódy. Tieto metódy sú opísané nasledovne.
            2.   SYMBOLY, PARAMETRE A JEDNOTKY
            
               Symboly využívajúce latinské písmo
            
            
                        
                           
                     
                     
                        –
                     
                     
                        úspory emisií CO2 [g CO2/km]
                     
                  
                        CO2
                        
                     
                     
                        –
                     
                     
                        oxid uhličitý
                     
                  
                        CF
                     
                     
                        –
                     
                     
                        konverzný faktor (l/100 km) – (g CO2/km) [(gCO2)/l] podľa vymedzenia v tabuľke 3
                     
                  
                        h
                     
                     
                        –
                     
                     
                        frekvencia podľa vymedzenia v tabuľke 1
                     
                  
                        i
                     
                     
                        –
                     
                     
                        počet prevádzkových bodov
                     
                  
                        I
                     
                     
                        –
                     
                     
                        intenzita prúdu, pri ktorej sa vykonáva meranie [A]
                     
                  
                        l
                     
                     
                        –
                     
                     
                        počet meraní vzorky v prípade konvertora typu DC/DC s napätím 48 V/12 V
                     
                  
                        m
                     
                     
                        –
                     
                     
                        počet meraní vzorky v prípade motor-generátora s napätím 48 V
                     
                  
                        M
                     
                     
                        –
                     
                     
                        krútiaci moment [Nm]
                     
                  
                        n
                     
                     
                        –
                     
                     
                        rotačná frekvencia [min-1] podľa vymedzenia v tabuľke 1
                     
                  
                        P
                     
                     
                        –
                     
                     
                        výkon [W]
                     
                  
                        
                           
                     
                     
                        –
                     
                     
                        štandardná odchýlka priemernej účinnosti v prípade konvertora typu DC/DC s napätím 48 V/12 V [%]
                     
                  
                        
                           
                     
                     
                        –
                     
                     
                        štandardná odchýlka účinnosti v prípade motor-generátora s napätím 48 V [%]
                     
                  
                        
                           
                     
                     
                        –
                     
                     
                        štandardná odchýlka strednej účinnosti v prípade motor-generátora s napätím 48 V [%]
                     
                  
                        
                           
                     
                     
                        –
                     
                     
                        štandardná odchýlka celkovej účinnosti [%]
                     
                  
                        
                           
                     
                     
                        –
                     
                     
                        štandardná odchýlka celkových úspor CO2 [g CO2/km]
                     
                  
                        U
                     
                     
                        –
                     
                     
                        skúšobné napätie, pri ktorom sa vykonáva meranie [V]
                     
                  
                        v
                     
                     
                        –
                     
                     
                        priemerná rýchlosť jazdy podľa nového európskeho jazdného cyklu (NEDC) [km/h]
                     
                  
                        VPe
                        
                     
                     
                        –
                     
                     
                        spotreba skutočnej energie [l/kWh] podľa vymedzenia v tabuľke 2
                     
                  
               Symboly využívajúce grécke písmo
            
            
                        Δ
                     
                     
                        –
                     
                     
                        rozdiel
                     
                  
                        ηB
                        
                     
                     
                        –
                     
                     
                        účinnosť referenčného alternátora [%]
                     
                  
                        ηDCDC
                        
                     
                     
                        –
                     
                     
                        účinnosť konvertora typu DC/DC s napätím 48 V/12 V [%]
                     
                  
                        
                           
                     
                     
                        –
                     
                     
                        priemerná účinnosť konvertora typu DC/DC s napätím 48 V/12 V [%]
                     
                  
                        ηMG
                        
                     
                     
                        –
                     
                     
                        účinnosť motor-generátora s napätím 48 V [%]
                     
                  
                        
                           
                     
                     
                        –
                     
                     
                        priemerná účinnosť motor-generátora s napätím 48 V v prevádzkovom bode i [%]
                     
                  
                        ηTOT
                        
                     
                     
                        –
                     
                     
                        celková účinnosť [%]
                     
                  
               Dolné indexy
            
            Index (i) sa vzťahuje na prevádzkový bod.
            Index (j) sa vzťahuje na meranie vzorky.
            
                        MG
                     
                     
                        –
                     
                     
                        motor-generátor
                     
                  
                        m
                     
                     
                        –
                     
                     
                        mechanický
                     
                  
                        RW
                     
                     
                        –
                     
                     
                        reálne podmienky
                     
                  
                        TA
                     
                     
                        –
                     
                     
                        podmienky typového schválenia (NEDC)
                     
                  
                        B
                     
                     
                        –
                     
                     
                        referenčná hodnota
                     
                  3.   METÓDA 1 („SAMOSTATNÁ METÓDA“)
            3.1.   Účinnosť motor-generátora s napätím 48 V
            
            Účinnosť motor-generátora s napätím 48 V sa stanovuje v súlade s normou ISO 8854:2012 s výnimkou prvkov uvedených v tomto oddiele.
            Orgánu typového schválenia sa musia predložiť dôkazy, že rozsahy rotačnej frekvencie účinného motor-generátora s napätím 48 V zodpovedajú rozsahom stanoveným v tabuľke 1. Merania sa musia vykonať v rôznych prevádzkových bodoch podľa vymedzenia v Tabuľka. Intenzita prúdu účinného motor-generátora s napätím 48 V sa vymedzuje ako polovica menovitého prúdu vo všetkých prevádzkových bodoch. Pri všetkých rotačných frekvenciách sa napätie a výstupný prúd motor-generátora musia udržiavať na konštantnej úrovni, s napätím na úrovni 52 V.
            
               Tabuľka 1
            
            
               Prevádzkové body
            
            
                        Prevádzkový bod
                        i
                     
                     
                        Čas pôsobenia
                        [s]
                     
                     
                        Rotačná frekvencia
                        ni [min– 1]
                     
                     
                        Frekvencia
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Účinnosť v každom prevádzkovom bode sa vypočíta podľa vzorca 1.
            
               Vzorec 1
            
            
               
            Všetky merania účinnosti sa majú vykonávať postupne po sebe najmenej päťkrát (5-krát). Musí sa vypočítať priemerná hodnota meraní v každom prevádzkovom bode ().
            Účinnosť funkcie generátora (ηMG) sa vypočíta podľa vzorca 2.
            
               Vzorec 2
            
            
               
            3.2.   Účinnosť konvertora typu DC/DC s napätím 48 V/12 V
            
            Účinnosť konvertora typu DC/DC s napätím 48 V/12 V sa stanovuje za týchto podmienok:
            
                        —
                     
                     
                        výstupné napätie 14,3 V,
                     
                  
                        —
                     
                     
                        výstupný prúd menovitého výkonu konvertora typu DC/DC s napätím 48 V/12 V vydelený 14,3 V.
                     
                  Menovitý výkon konvertora typu DC/DC s napätím 48 V/12 V je pretrvávajúci výstupný výkon na strane s napätím 12 V, ktorý je zaručený výrobcom konvertora typu DC/DC za podmienok uvedených v norme ISO 8854:2012.
            Účinnosť konvertora typu DC/DC s napätím 48 V/12 V sa meria postupne po sebe najmenej päťkrát (5-krát). Musí sa vypočítať priemerná hodnota všetkých meraní (), ktorá sa použije na výpočty stanovené v odseku 3.3.
            3.3.   Celková účinnosť a úspora mechanického výkonu
            
            Celková účinnosť motor-generátora s napätím 48 V v spojení s konvertorom typu DC/DC s napätím 48 V/12 V sa vypočíta podľa vzorca 3.
            
               Vzorec 3
            
            
               
            Funkcia generátora, ktorú plní motor-generátor s napätím 48 V v spojení s konvertorom typu DC/DC s napätím 48 V/12 V, vedie k úspore mechanického výkonu v reálnych podmienkach (ΔPmRW) a v podmienkach typového schválenia (NEDC) (ΔPmTA) podľa vzorca 4.
            
               Vzorec 4
            
            ΔPm = ΔPmRW – ΔPmTA
            
            Úspora mechanického výkonu v reálnych podmienkach (ΔPmRW) sa vypočíta podľa vzorca 5 a úspora mechanického výkonu v podmienkach typového schválenia (NEDC) (ΔPmTA) podľa vzorca 6.
            
                         
                     
                     
                        
                           Vzorec 5
                        
                        
                           
                     
                  
                         
                     
                     
                        
                           Vzorec 6
                        
                        
                           
                     
                  kde
            
                        PRW
                        
                     
                     
                        :
                     
                     
                        požadovaný výkon v reálnych podmienkach [W], ktorý sa odhaduje na 750 W
                     
                  
                        PTA
                        
                     
                     
                        :
                     
                     
                        požadovaný výkon v podmienkach typového schválenia (NEDC) [W], ktorý sa odhaduje na 350 W
                     
                  
                        ηB
                        
                     
                     
                        :
                     
                     
                        účinnosť referenčného alternátora [%], čiže 67 %
                     
                  3.4.   Výpočet úspor emisií CO2
               
            
            Úspory emisií CO2 získané vďaka motor-generátoru s napätím 48 V v spojení s konvertorom typu DC/DC s napätím 48 V/12 V sa vypočítajú podľa vzorca 7.
            
               Vzorec 7
            
            
               
            kde
            
                        v
                     
                     
                        :
                     
                     
                        priemerná rýchlosť jazdy podľa nového európskeho jazdného cyklu (NEDC) [km/h], čiže 33,58 km/h
                     
                  
                        VPe
                        
                     
                     
                        :
                     
                     
                        spotreba skutočnej energie podľa tabuľky 2
                        
                           Tabuľka 2
                        
                        
                           Spotreba skutočnej energie
                        
                        
                                    Druh motora
                                 
                                 
                                    Spotreba skutočnej energie (VPe)
                                    [l/kWh]
                                 
                              
                                    Benzínový
                                 
                                 
                                    0,264
                                 
                              
                                    Benzínový s turbodúchadlom
                                 
                                 
                                    0,280
                                 
                              
                                    Naftový
                                 
                                 
                                    0,220
                                 
                              
                  
                        CF
                     
                     
                        :
                     
                     
                        konverzný faktor (l/100 km) – (g CO2/km) [(gCO2)/l] podľa vymedzenia v tabuľke 3
                        
                           Tabuľka 3
                        
                        
                           Konverzný faktor paliva
                        
                        
                                    Druh paliva
                                 
                                 
                                    Konverzný faktor (l/100 km) – (g CO2/km) (CF)
                                    [(gCO2)/l]
                                 
                              
                                    Benzín
                                 
                                 
                                    2 330 
                                 
                              
                                    Nafta
                                 
                                 
                                    2 640 
                                 
                              
                  3.5.   Výpočet štatistickej chybovosti
            
            Štatistickú chybovosť výsledkov skúšobnej metodiky spôsobenú meraniami je potrebné kvantifikovať. Za každý prevádzkový bod sa štandardná odchýlka vypočíta podľa vzorca 8.
            
               Vzorec 8
            
            
               
            Štandardná odchýlka hodnoty účinnosti v prípade účinného motor-generátora s napätím 48 V () sa vypočíta podľa vzorca 9.
            
               Vzorec 9
            
            
               
            Štandardná odchýlka hodnoty účinnosti v prípade konvertora typu DC/DC s napätím 48 V/12 V () sa vypočíta podľa vzorca 10.
            
               Vzorec 10
            
            
               
            Štandardná odchýlka hodnoty účinnosti motor-generátora () a konvertora typu DC/DC s napätím 48 V/12 V () vedie k neistote úspor CO2 (). Táto neistota sa vypočíta podľa vzorca 11.
            
               Vzorec 11
            
            
               
            4.   METÓDA 2 („KOMBINOVANÁ METÓDA“)
            4.1.   Účinnosť motor-generátora s napätím 48 V v spojení s konvertorom typu DC/DC s napätím 48 V/12 V
            
            Účinnosť motor-generátora s napätím 48 V v spojení s konvertorom typu DC/DC s napätím 48 V/12 V sa stanovuje v súlade s normou ISO 8854:2012 s výnimkou prvkov uvedených v tomto oddiele.
            Orgánu typového schválenia sa musia predložiť dôkazy, že rozsahy rýchlostí účinného motor-generátora s napätím 48 V zodpovedajú rozsahom stanoveným v tabuľke 1.
            Merania sa musia vykonať v rôznych prevádzkových bodoch podľa vymedzenia v tabuľke 1. Intenzita prúdu účinného motor-generátora s napätím 48 V v spojení s konvertorom typu DC/DC s napätím 48 V/12 V sa vymedzuje ako polovica menovitého prúdu konvertora typu DC/DC s napätím 48 V/12 V vo všetkých prevádzkových bodoch.
            Menovitý prúd konvertora typu DC/DC s napätím 48 V/12 V sa vymedzuje ako výstupný menovitý výkon konvertora typu DC/DC s napätím 48 V/12 V vydelený 14,3 V. Menovitý výkon konvertora typu DC/DC s napätím 48 V/12 V je pretrvávajúci výstupný výkon na strane s napätím 12 V, ktorý je zaručený výrobcom konvertora typu DC/DC za podmienok uvedených v norme ISO 8854:2012.
            Pri každej rýchlosti sa napätie a výstupný prúd motor-generátora musia udržiavať na konštantnej úrovni, s napätím na úrovni 52 V.
            Účinnosť v každom prevádzkovom bode sa vypočíta podľa vzorca 12.
            
               Vzorec 12
            
            
               
            Všetky merania účinnosti sa majú vykonávať postupne po sebe najmenej päťkrát (5-krát). Musí sa vypočítať priemerná hodnota meraní v každom prevádzkovom bode ().
            Účinnosť funkcie generátora (ηTOT) sa vypočíta podľa vzorca 13.
            
               Vzorec 13
            
            
               
            Spôsob merania musí byť nastavený tak, aby umožňoval samostatné meranie účinnosti len motor-generátora s napätím 48 V.
            4.2.   Preukázanie konzervatívneho prístupu pri stanovení účinnosti motor-generátora s napätím 48 V v spojení s konvertorom typu DC/DC s napätím 48 V/12 V
            
            Na účely použitia postupu uvedeného v bode 4.1 sa pri stanovení ηTOT musí preukázať, že účinnosť samotného motor-generátora s napätím 48 V dosiahnutá v podmienkach uvedených v bode 4.1 je nižšia ako účinnosť dosiahnutá v podmienkach uvedených v bode 3.1.
            4.3.   Úspora mechanického výkonu
            
            Funkcia generátora, ktorú plní motor-generátor s napätím 48 V v spojení s konvertorom typu DC/DC s napätím 48 V/12 V, vedie k úspore mechanického výkonu v reálnych podmienkach (ΔPmRW) a v podmienkach typového schválenia (ΔPmTA) podľa vzorca 14.
            
               Vzorec 14
            
            ΔPm = ΔPmRW – ΔPmTA
            
            Úspora mechanického výkonu v reálnych podmienkach (ΔPmRW) sa vypočíta podľa vzorca 15 a úspora mechanického výkonu v podmienkach typového schválenia (ΔPmTA) podľa vzorca 16.
            
                         
                     
                     
                        
                           Vzorec 15
                        
                        
                           
                     
                  
                         
                     
                     
                        
                           Vzorec 16
                        
                        
                           
                     
                  kde
            
                        PRW
                        
                     
                     
                        :
                     
                     
                        požadovaný výkon v reálnych podmienkach [W], ktorý sa odhaduje na 750 W
                     
                  
                        PTA
                        
                     
                     
                        :
                     
                     
                        požadovaný výkon v podmienkach typového schválenia [W], ktorý sa odhaduje na 350 W
                     
                  
                        ηB
                        
                     
                     
                        :
                     
                     
                        účinnosť referenčného alternátora [%], čiže 67 %
                     
                  4.4.   Výpočet úspor emisií CO2
               
            
            Úspory emisií CO2 získané vďaka motor-generátoru s napätím 48 V v spojení s konvertorom typu DC/DC s napätím 48 V/12 V sa vypočítajú podľa vzorca 17.
            
               Vzorec 17
            
            
               
            kde
            
                        v
                     
                     
                        :
                     
                     
                        priemerná rýchlosť jazdy podľa nového európskeho jazdného cyklu (NEDC) [km/h], čiže 33,58 km/h
                     
                  
                        VPe
                        
                     
                     
                        :
                     
                     
                        spotreba skutočnej energie podľa tabuľky 2
                     
                  
                        CF
                     
                     
                        :
                     
                     
                        konverzný faktor (l/100 km) – (g CO2/km) [(gCO2)/l] podľa vymedzenia v tabuľke 3
                     
                  4.5.   Výpočet štatistickej chybovosti
            
            Štatistickú chybovosť výsledkov skúšobnej metodiky spôsobenú meraniami je potrebné kvantifikovať. Za každý prevádzkový bod sa štandardná odchýlka vypočíta podľa vzorca 18.
            
               Vzorec 18
            
            
               
            Štandardná odchýlka hodnoty účinnosti v prípade účinného motor-generátora s napätím 48 V v spojení s konvertorom typu DC/DC s napätím 48 V/12 V () sa vypočíta podľa vzorca 19.
            
               Vzorec 19
            
            
               
            Štandardná odchýlka hodnoty účinnosti motor-generátora a konvertora typu DC/DC s napätím 48 V/12 V vedie k neistote úspor CO2 (). Táto neistota sa vypočíta podľa vzorca 20.
            
               Vzorec 20
            
            
               
            5.   ZAOKRÚHĽOVANIE
            Vypočítaná hodnota úspor CO2 () a štatistická chybovosť úspor CO2 ()sa musia zaokrúhliť na najviac dve desatinné miesta.
            Všetky hodnoty použité pri výpočte úspor emisií CO2 sa môžu použiť buď nezaokrúhlené, alebo sa musia zaokrúhliť na čo najmenší počet desatinných miest, vďaka čomu bude úroveň maximálneho celkového vplyvu (t. j. kombinovaného vplyvu všetkých zaokrúhlených hodnôt) na úspory nižšia ako 0,25 g CO2/km.
            6.   ŠTATISTICKÁ VÝZNAMNOSŤ (v prípade oboch metód)
            Pre každý typ, variant a verziu vozidla vybaveného účinným motor-generátorom s napätím 48 V sa musí preukázať, že neistota úspor CO2 vypočítaná podľa vzorca 7 alebo vzorca 17 nie je väčšia než rozdiel medzi celkovými úsporami CO2 a minimálnou prahovou hodnotou úspor špecifikovanou v článku 9 ods. 1 vykonávacieho nariadenia (EÚ) č. 725/2011 a vo vykonávacom nariadení Komisie (EÚ) č. 427/2014 (1) (pozri vzorec 21).
            
               Vzorec 21
            
            
               
            kde:
            
                        MT
                     
                     
                        :
                     
                     
                        minimálna prahová hodnota [g CO2/km]
                     
                  
                        
                           
                     
                     
                        :
                     
                     
                        celková úspora emisií CO2 [g CO2/km]
                     
                  
                        
                           
                     
                     
                        :
                     
                     
                        štandardná odchýlka celkovej úspory CO2 [g CO2/km]
                     
                  
                        
                           
                     
                     
                        :
                     
                     
                        opravný koeficient CO2 v dôsledku kladného hmotnostného rozdielu medzi účinným motor-generátorom s napätím 48 V v spojení s konvertorom typu DC/DC s napätím 48 V/12 V a referenčným alternátorom. Na  sa použijú údaje v tabuľke 4.
                        
                           Tabuľka 4
                        
                        
                           Opravný koeficient CO2 v dôsledku prídavnej hmotnosti
                        
                        
                                    Druh paliva
                                 
                                 
                                    Opravný koeficient CO2 v dôsledku kladného hmotnostného rozdielu ()
                                    [g CO2/km]
                                 
                              
                                    Benzín
                                 
                                 
                                    0,0277 · Δm
                                 
                              
                                    Nafta
                                 
                                 
                                    0,0383 · Δm
                                 
                              
                  Δm (v tabuľke 4) je prídavná hmotnosť spôsobená inštaláciou motor-generátora s napätím 48 V a konvertora typu DC/DC s napätím 48 V/12 V. Je to kladný rozdiel medzi hmotnosťou motor-generátora s napätím 48 V v spojení so konvertorom typu DC/DC s napätím 48 V/12 V a hmotnosťou referenčného alternátora. Hmotnosť referenčného alternátora je 7 kg. Prídavná hmotnosť sa má overiť a potvrdiť v osvedčení o overení, ktoré je potrebné predložiť orgánu typového schválenia spolu so žiadosťou o certifikáciu.
            
               (1)  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje postup schvaľovania a certifikácie inovačných technológií na znižovanie emisií CO 2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).